Sikkhona forma part de la Caixa d'Eines de l'àmbit d'Innovació i talent
Sikkhona és un model per fomentar la confiança i la relació dins dels grups, fent-los avançar fins l'alt rendiment i el creixement personal.
És, per tant, un model i una eina de desenvolupament per a grups i equips.
Existeix una modalitat d'aquest model Sikkhona EDU pensada i desenvolupada per a crear experiències de comunicació i relació entre els diferents espais educatius, com escoles, instituts i universitats.
És la resposta a "sawu-Bona" salutació que vol dir "et veig" És, per tant, la resposta afirmativa a la invitació de comunicar-se, i d'estar predisposat a una relació.
Tots els grups professionals passen per diferents fases de relació entre els seus membres, algunes altament productives o constructives, i altres frustrants o destructives.
Sikkhona proporciona un conjunt de dinàmiques i eines destinades a estimular la comunicació entre els membres d'un grup o entre grups, a abordar els conflictes positivament i a cohesionar-se.
La seva aplicació requereix la conducció de diferents dinàmiques successives per part d'una persona acreditada en la tècnica, que treballarà amb els equips o grups participants emprant un conjunt d'imatges d'enorme poder evocador i/o projectiu.
Cada membre del grup es posicionarà dins del equip respecte la qüestió que hagi plantejat la persona conductora de la dinàmica, facilitant així el diàleg sincer i drenant.
Permet acompanyar la dinàmica de l'administració de qüestionaris i l'emissió d'informes.
Qüestions metodològiques i organitzatives a tenir en compte
Consisteix en un kit de 80 imatges testades, fetes pels propis autors del model, i un programa de dinàmiques a desenvolupar segons els objectius que es vulguin obtenir.
Es requereix el bloc de fotografies específic de Sikkhona.
El Manual de Sikkhona, explica els estadis dels grup, per determinar en quin d'ells està el grup que participa a la dinàmica i a quins estadis ha d'anar accedint, fins arribar a equip d'alt rendiment.
Per altra banda, s'expliquen diferents dinàmiques, el seu objectiu i com cal realitzar-les.
Es necessita un espai on es puguin posar taules per a treball grupal, i on es puguin penjar mapes, infografies realitzats pels grups amb les fotografies elegides i comentaris sorgits.
Finalitats per a les que està indicat
Com s'ha dit, la seva funció bàsica és treballar la cohesió de membres d'un grup, per tal que avanci a estadis superiors.
Entre d'altres aspectes, pot ajudar les persones i els equips a créixer en confiança; gestionar diferències i conflictes; funcionar amb més eficàcia; incrementar la implicació i el sentit de pertinença i créixer en maduresa emocional.
Pot emprar-se, també, com a "ice breaker" per a facilitar el contacte i coneixement entre les persones que integren un grup si no es coneixen o es coneixen poc, a inici d'una dinàmica o per a la presentació dels participants en una acció formativa.
També s'ha fet servir per a persones que busquen feina o desenvolupament professional, per a millorar les seves habilitats.
Les fotografies poden constituir un material que pot generar usos infinits: basta amb pensar-los.
Tenim alguna experiència de la seva aplicació a la nostra organització?
InnoGent el va utilitzar en la configuració inicial del grup de persones de la InnoXarxa i InnoBase, com a facilitador de la coneixença entre els seus membres, i com a element per a fer aflorar els compromisos i rol de cada persona respecte el projecte.
Quina persona de l'organització pot administrar-lo o donar-te més informació?
Han estat certificats per a administrar-ho:
Sikkona és un model per fomentar la confiança i la relació dins dels grups, fent-los avançar fins l'alt rendiment i el creixement personal.